સશસ્ત્ર સંઘર્ષ એ વર્તમાન પેઢી માટે ચિંતાનો વિષય તો હોય જ છે પરંતુ સાથે નવી પેઢી માટે પણ ચિંતાનો વિષય હોય છે કારણ કે તેની અસર પર્યાવરણ પર ભારે વિનાશકારી હોય છે. સશસ્ત્ર સંઘર્ષની અસર ઓછી કરવા માટેના આંતરરાષ્ટ્રીય દિવસની શરૂઆત કરતાં સંયુક્ત રાષ્ટ્રોના મહાસચિવ ઍન્ટૉનિયો ગુટેર્રેસે કહ્યું હતું કે આપણે એ સમજી લેવાની જરૂર છે કે લડાઈમાં પર્યાવરણ પણ ભોગ બને છે. તેમણે કહ્યું હતું કે “લડાઈના કારણે હોય કે સરકાર સામે બળવો, પર્યાવરણને ભારે નુકસાનથી લોકોના આરોગ્ય અને સુખાકારી પર વિનાશકારી અસર થતી હોય છે..આ નવી સમસ્યા નથી પરંતુ આ સમસ્યા દાયકાઓ સુધી ટકી શકે છે.” ગુટેર્રેસે લડાઈ તથા સશસ્ત્ર સંઘર્ષમાં પર્યાવરણનું દોહન અટકાવવા માટેના આંતરરાષ્ટ્રીય દિવસ પર એક સંદેશમાં આમ કહ્યું હતું.